Diari Oficial de la Generalitat Valenciana


Sumari del DOGV 5193, del 07-02-2006 (2006/1051)

ACORD de 13 de desembre de 2005, de la Comissió Territorial d'Urbanisme, relatiu a la correcció d'error material de la UE-3 de les normes subsidiàries de Xaló.
---------------------------------------------------------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1051


Data del document
:   13-12-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xaló
    * pla d'urbanisme

ACORD de 13 de desembre de 2005, de la Comissió Territorial d'Urbanisme, relatiu a la correcció d'error material de la UE-3 de les normes subsidiàries de Xaló. [2006/1051]  
Vist l'expedient de referència i basant-se en els següents antecedents i consideracions,  
Antecedents  
Primer. La correcció d'error va estar sotmesa a exposició pública per acord de l'Ajuntament de Xaló de 8 d'abril de 2004, es publica el corresponent edicte en el Diari Oficial de la Generalitat Valenciana del dia 8 de juny de 2004 i en el Diari Levante de 18 de maig de 2005, sense que s'hi hagen realitzat al·legacions en el termini atorgat a l'efecte. L'expressada correcció d'error es va aprovar mitjançant un acord del ple de l'Ajuntament en sessió celebrada el dia 7 de maig de 2005.  
Segon. La documentació està integrada per memòria i plànols.  
Tercer. L'objecte de l'expedient és la rectificació d'un error material consistent a esmenar la diferència existent entre les xifres que figuren en la memòria justificativa de les normes subsidiàries de planejament municipal i la realitat física que es deduïx de la cartografia municipal recent. Aques error va ser posat de manifest per la Direcció Territorial de Territori i Habitatge durant la tramitació de cèdula d'urbanització sol·licitada per a la unitat d'execució núm. 3 de les esmentades normes subsidiàries, interessa de l'Ajuntament la tramitació de l'oportú expedient de correcció d'error.  
L'error material que es referix radica en el fet que en la memòria justificativa de les normes subsidiàries figura en l'apartat 1.3.6 gestió urbanística (pàgina 41b) el quadre d'unitats d'actuació delimitades. En l'expressat quadre la unitat d'execució apareix descrita amb els paràmetres següents:  
Localització: UA-3 sòl urbà  
Superfície: 6.012  
Cessió gratuïta: 2.417  
Percentatge cessió: 42,40%  
Aprofitament: 1,61  
Del resultat del mesurament de la unitat d'execució, grafiant-la sobre la recent cartografia digital obtinguda per l'Ajuntament, resulten les superfícies següents:  
Superfície de la unitat d'execució: 5.480 m²  
Superfície de cessió gratuïta: 2.615 m²  
Superfície d'aprofitament privat: 2.865 m²  
I de les que resulta el següent quadre de paràmetres corregit:  
Superfície: 5.480  
Cessió gratuïta: 2.615  
Percentatge cessió: 47,71%  
Aprofitament: 1,56  
Com es pot apreciar, la correcció d'error determina un augment de la superfície i del percentatge de cessió, i una disminució de l'aprofitament lucratiu privat.  
Consideracions tecnicojurídiques  
Primera. La tramitació ha sigut conforme al que establix l'article 105.2 de la Llei 30/1992, de 26 de novembre, de règim jurídic de les sdministracions públiques i del procediment administratiu comú.   
Segona. La documentació s'estima completa, segons les característiques del municipi i de l'objecte de la modificació, a l'efecte del compliment de l'article 27 de la LRAU.   
Tercera. Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la seua redacció que dóna la Llei 4/1999 i la resta de disposicions de general i de pertinent aplicació, la Comissió Territorial d'Urbanisme  
ACORDA  
1r) Aprovar definitivament la correcció d'error en la UE-32 de les normes subsidiàries del municipi de Xaló.  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Alacant, 13 de desembre de 2005.. El director territorial de Territori i Habitatge: Ramón Rizo Aldeguer.